Հղիություն. ֆիզիոլոգիական և հոգեբանական առանձնահատկությունները - CPSR.info
Թեգեր՝ u0540u0572u056bu0578u0582u0569u0575u0578u0582u0576, u056fu056bu0576
Հղիություն. ֆիզիոլոգիական և հոգեբանական առանձնահատկությունները (1)
Հղիությունը յուրահատուկ ժամանակահատված է կնոջ կյանքում: Ինն ամիս շարունակ կնոջ ներսում ձևավորվում և զարգանում է նոր կյանք՝ կենդանի էակ, ում հետ կինն անտեսանելի, ամուր կապերով կապված է լինելու ողջ կյանքում, ով կնոջ համար դառնալու է ամենահարազատն ու կարևորն աշխարհում: Թե ինչպիսին կլինի ապագա երեխան, ինչ ունակություններով օժտված կլինի մեծապես կախված է հղի կնոջ կենսակերպից և հղիության հանդեպ նրա վերաբերմունքից: Յուրաքանչյուր կնոջ համար հղիությունը տարբեր հուզական ապրումներով լի փուլ է: Այդ սոցիալական դերին անցնելիս կինը, երեխային կրելուց, զգում է ոչ միայն ուրախություն, այլ նաև անհանգստություն ապագա երեխայի համար: Իրեն հղի գիտակցելու րոպեից, կնոջ հղիության հետ կապված, ի հայտ են գալիս հակադիր զգացողություններ: Նրա մոտ կարող է առաջանալ տագնապի զգացողություն և եթե տագնապը չափից ավելի է, ապա խանգարում է նորմալ կենսագործունեությանը: Գիտակցության մեջ առաջ են գալիս նաև հղիությանը բնորոշ հոգեբանական վերակառուցումներ, որոնցում աստիճանաբար ներգրավվում է երեխայի կերպարը: Այս փուլը սկսվում է, երբ կինը սկսում է զգալ պտղի առաջին շարժը: Երեխան իր շարժումներով ստիպում է ընդունել իրեն որպես առանձին մարդկային էակ՝ իր առանձին կյանքով, որը մայրը չի կարող ուղղորդել: Որոշ հղիների մոտ մտածմունքներն այնքան են խորանում, որ նրանց վարքի մեջ նույնպես սկսում են երևալ մանկական գծեր: Նրանք դառնում են ավելի զգայուն, տպավորվող և անօգնական: Հղիության այս շրջանում առաջանում է ներքին երկխոսություն մոր և երեխայի միջև, իսկ հատուկ զգայական վիճակը նպաստում է երեխայի կերպարի ստեղծմանը՝ ներգրավվելով կնոջ ինքնագիտակցության մեջ:
Դիտելով հղիությունը որպես զարգացման փուլ կարելի է առանձնացնել հիմնական տարբերակող յուրահատկություններ: Դրանք վերաբերվում են ինչպես հոգեֆիզիոլոգիական, այնպես էլ հոգեբանական մակարդակին:
Հոգեֆիզիոլոգիական մակարդակում առանձնացվում են հետևյալ փոփոխությունները՝
Ակուստիկ. Շատ հաճախ հղիներին դուր չի գալիս բարձր երաժշտությունը, ավելի շատ գերադասում են լսել դասական երաժշտություն: Նրանց նյարդայնացնում է, երբ բարձր ձայն կամ անսպասելի աղմուկ են լսում՝ նախընտրելով հանգիստ և միապաղաղ մթնոլորտ:
Տեսողական. Հղիության ժամանակ կանանց մոտ դիտվում են նաև տեսողական փոփոխություններ՝ սկսելով ավելի խորը զգալ գեղեցիկը և ներդաշնակությունը:
Կինեսթետիկ. Հղիների մեծամասնությունն ավելի զգայուն է դառնում իր հպումների և տակտիլ ազդանշանների հանդեպ:
Հոտառական. Հղիության առաջին հինգ ամիսներում կանանց մոտ առաջանում է ոչ ադեկվատ ռեակցիա՝ և՛ ուժեղ, և՛ թույլ հոտերը կարող են դառնալ անհարմարավետության պատճառ: Հղիների մոտ հաճախ առաջ են գալիս դիֆերենցված զգացողություններ այն մասին, որ ուժեղ հոտերը կարող են վնասակար լինել ապագա երեխայի համար: Բացի այդ որոշ հոտեր ազդում են նաև մոր վրա:
Համային. Հղիների մոտ հաճախ են առաջանում համի զգացողության փոփոխություններ: Նրանք սկսում են ընդունել համային որակները ոչ այնպես ինչպես սովորաբար: Նկատվում է որոշակի ուտելիքների և ըմպելիքների նկատմամբ բացասական վերաբերմունք, որոնք կարող են վնասակար լինել պտղի նորմալ զարգացման համար, օրինակ՝ նիկոտինը, ալկոհոլը, կոֆեինը:
• Պատմական ակնարկ շիզոֆրենիայի վերաբերյալ• Ի՞ՆՉ Է ՊԱԼԻԱՏԻՎ ԽՆԱՄՔԸ• ՆԵՐԸՆՏԱՆԵԿԱՆ ԴԵՐԵՐ• Մեր կյանքն այնպիսին է, որպիսին այն դարձնում են մեր մտքերը• ՀՈՒՅԶԵՐ. ԱՐՏԱՀԱՅՏՄԱՆ ԽՆԴԻՐՆԵՐԸ • ՀԵՔԻԱԹԱԹԵՐԱՊԻԱՅԻ ԿԻՐԱՌՈՒԹՅՈՒՆԸ• ՑԱՎԱՅԻՆ ՎԱՐՔԻ ՀՈԳԵԲԱՆԱԿԱՆ ԳՈՐԾՈՆՆԵՐԻ ՄԱՍԻՆ• «ՏՐԱՎՄԱ» ՀԱՍԿԱՑՈՒԹՅՈՒՆԸ ՀՈԳԵԲԱՆՈՒԹՅԱՆ ՄԵՋ• ՀԱՂԹԱՀԱՐՄԱՆ ՍՏՐԱՏԵԳԻԱՆԵՐԻ ԴԵՐԸ ՔՐՈՆԻԿԱԿԱՆ ՑԱՎՈՎ ՊԱՑԻԵՆՏՆԵՐԻ ԲՈՒԺՄԱՆ ԳՈՐԾԸՆԹԱՑՈՒՄ